recursal/SuperWikiNEXT-32B huggingface dataset:
**Ivan Jakovyč Franko**, ukr. Іва́н Я́кович Франко, (\* 27. august 1856, Nahujevyči, Drohobyčský okres – † 28. máj 1916, Ľvov, Rakúsko-Uhorsko) bol významný ukrajinský spisovateľ, poet, dramatik, esejista a literárny kritik, organizátor kultúrneho života, národný buditeľ, politik, historik, etnograf, filozof, prekladateľ a publicista.

Životopis
---------

Študoval na gymnáziu v Drohobyči, neskôr klasickú a ukrajinskú filológiu na Ľvovskej univerzite, odkiaľ bol pre spoločensko-politickú a revolučnú protištátnu činnosť vylúčený. V štúdiu pokračoval na Černovickej univerzite, potom na Viedenskej univerzite, kde obhájil dizertáciu u známeho slavistu chorvátskeho pôvodu Vatroslava Jagića (1893).

Literárnohistoricky sa Franko radí k prvým ukrajinským realistom. Po Tarasovi Ševčenkovi sa považuje za najvýznamnejšieho ukrajinského poeta. Už jeho druhá zbierka poézie *Z veršyn i nyzyn* (1887) sa vyznačuje novátorským štýlom. Zbierky ako *Večný revolucionár* alebo *Kamenári* šírili medzi mládežou revolučnú náladu, preto boli v Rusku zakázané. Vrcholom Frankovej intímnej lyriky je zbierka *Zvädnuté lístie* (1896), ktorá obsahuje prvky modernizmu a dekadencie. 

Frankova prozaická tvorba predstavuje viac ako sto poviedok a noviel a desiatky románov. Pre jeho prózu je typická žánrová rôznorodosť (od sociálno-kritickej cez historickú a buditeľskú až po filozoficko-reflexívnu) a realistické zobrazenie života všetkých spoločenských vrstiev. 

Pomník alebo pamätnú tabuľu Ivana Franka dnes nájdeme v mnohých zapadoukrajinských mestách, z ktorých jedno – Stanislav – bolo dokonca premenované sovietskymi úradmi na Ivano-Frankivsk (1961). Frankov portrét je tiež na dvadsaťhrivnovej bankovke.

Dielo
-----

* *Boa constrictor*
* *Boryslav sa smeje*
* *Zvädnuté lístie*
* *Na krížnych cestách*
* *Ukradnuté šťastie*
* *Haličské obrázky*
* *Z veršyn i nyzyn*
* *Večný revolucionár*
* *Kamenári*
* *Zachar Berkut*

Externé odkazy
--------------

* Diela Ivana Franka (po ukrajinsky)

Autoritné údaje: * abART: 26170
* BnF: 12864873f
* GND: 118534920
* ISNI: 0000 0000 8339 2564
* LCCN: n79125094
* NK ČR: jo20010088889
* SNK: 166283
* VIAF: 10637190
* WorldCat: lccn-n79125094
Pitotova trubica  
mechanická verzia
Pitiho trubica  
na stíhačke F18 Hornet
**Pitotova trubica** alebo **Pitotova rúrka** je meracie zariadenie, ktorým sa meria rýchlosť prúdenia kvapalín (plynov) na princípe pomeru statického a dynamického tlaku meranej kvapaliny (plynu). Princíp činnosti vychádza z Bernoulliho rovnice. Toto zariadenie sa prakticky využíva hlavne pri meraní rýchlosti lietadiel, a na meranie rýchlosti prúdenia kvapalín v rúrkach. Pitotova trubica bola vynájdená francúzskym inžinierom talianskeho pôvodu Henrim Pitotom na začiatku 18. storočia a do dnešnej podoby bola upravená v polovici 19. storočia francúzskym vedcom Henrym Darcym.

Niekedy sú pojmovo zamieňané Pitotova trubica a Prandtlova trubica (v niektorých jazykoch dokonca označené ako Pitot-Prandtlova trubica). Princíp je rovnaký, rozdiel je len v tom, že výstupom Prandtlovej trubice je priamo dynamický tlak (statický tlak sa eliminuje vo vnútri sondy).

Princíp
-------

Pitotova trubica  
modrá: meranie celkového tlaku  
červená: meranie statického tlaku  
zelená: diferenčný (pomerový) tlakomer
Pitotova trubica pozostáva z rúry s otvoreným koncom namiereným proti smeru toku kvapaliny (plynu). Kvapalina (plyn) sa v reálnom prostredí nachádza pri určitom statickom tlaku. Zároveň však pri jej pohybe je vytvorený dynamický tlak daný kinetickou energiou toku kvapaliny. Z Bernoulliho rovnice vyplýva, že

***celkový tlak p = statický tlak p1 + dynamický tlak p2***
inak povedané, tlak na vstupe otvorenej rúrky je súčtom statického tlaku prostredia a dynamického (kinetického) tlaku pohybujúcich sa molekúl kvapaliny (plynu).

{\displaystyle p={\frac {\varrho v\_{2}^{2}}{2}}+p\_{1}}
z čoho dynamický tlak je rozdiel medzi celkovým a statickým tlakom. Statický tlak sa meria mimo trubice, v lietadlách obvykle na boku trupu pomocou tzv. statických portov. Dynamický tlak sa určuje pomocou membrány v uzatvorenej nádrži. Ak tlak z jednej strany membrány je ustálený na statický tlak, potom je deformácia membrány úmerná dynamickému tlaku, tento sa prepočíta (alebo mechanicky prevedie) na ukazovateľ rýchlosti (výchylka membrány je elektronicky, alebo mechanicky prenesená na ukazovateľ rýchlosti). Namiesto statických portov môže byť použitá Pitotova statická trubica (tiež známa ako Prandtlova trubica). Táto má druhú trubicu na rovnakej osi ako je Pitotova, s dierami po stranách, smerom von od priameho toku vzduchu pre meranie statického tlaku.

Meranie rýchlosti prúdenia v rúre
---------------------------------

Meranie rýchlosti v rúrke  
modrá: pretekajúce médium  
červená: kontrastná kvapalina alebo plavák.

V priemysle sa touto metódou merajú rýchlosti toku tekutiny v plynovodoch a rúrkach, kde nie je možné použiť anemometer. Pitotova trubica umožňuje priebežné meranie bez nutnosti meniť tlak v rozvode. Rozdiel tlakov spôsobí rozdielnu výšku stĺpca kontrastnej kvapaliny, čo je priamo úmerné rýchlosti prúdenia média v rúrke.

Pozri aj
--------

Prandtlova trubica

Velké havárie so zlyhaním systému Pitotovej trubice: Let Air France 447 a Let Aeroperú 603

Iné projekty
------------

Commons
* Spolupracuj na Commons Commons ponúka multimediálne súbory na tému **Pitotova trubica**
Prandtlova trubica
**Prandtlova trubica** alebo **Prandtlova sonda** je zariadenie na meranie rýchlosti prúdiacej tekutiny. Principiálne ide o upravenú Pitotovu trubicu.

Prandtlova trubica sa hodí najmä na meranie väčších rýchlostí tekutín. Rýchlosť prúdiacej tekutiny sa merá v mieste ponoru trubice, pričom prúdenie musí byť rovnomerné a laminárne. Trubica je tvorená sondou so zaobleným čelom, v ktorom je vstupný otvor. Tekutina prúdiaca týmto otvorom, je privedená ku diferenčnému (pomerovému) manometru, pomocou ktorého sa meria celkový tlak p tekutiny. Po obvode sondy vo vzdialenosti trojnásobku jej priemeru sa nachádzajú otvory na snímanie statického tlaku. Otvory sa umiestňujú do bodu, kde je hodnota dynamického tlaku nulová.

Rurka cez otvor v zaoblenom čele, na ktorý kinetická energia|kineticky narážajú molekuly tekutiny, meria celkový tlak, ktorý je daný dynamickým tlakom narážajúcej tekutiny a statického tlaku prostredia. {\displaystyle p\_{1}} (celkový tlak), cez otvor v boku sondy je meraný statický tlak prostredia {\displaystyle p\_{2}}.

Pre ideálny plyn platí:

{\displaystyle v={\sqrt {\frac {2(p\_{1}-p\_{2})}{\rho }}}}
kde: {\displaystyle \rho } - hustota plynu.

Pre rýchlosť prúdenia plynov a tým aj vzduchu vzduchu platí:

{\displaystyle v={\sqrt {{\frac {2k}{(k-1)}}.g.R.T.(1-({\frac {p\_{2}}{p\_{1}}})^{\frac {(k-1)}{k}})}}}
kde:

* k - adiabatická konštanta (pre vzduch 1.4),
* R - univerzálna plynová konštanta,
* g - gravitačná konštanta
* T - termodynamická teplota plynu

Tieto rovnice platia len pre podzvukové prúdenia.

Celkový tlak = statický tlak + dynamický tlak.
**Alexandr Nikolajevič Balandin** (rus. Александр Николаевич Баландин; \* 30. júl 1953, Friazino) je bývalý ruský kozmonaut, ktorý pracoval päť mesiacov na stanici Mir.

Život
-----

### Mladosť a výcvik

Absolvoval Moskovskú vysokú technickú školu N. E. Baumana v Moskve a potom bol zamestnaný v NPO Energija v Kaliningrade pri Moskvy (dnes Koroľov) najskôr ako technik, potom od 8. decembra 1978 v sovietskom tíme kozmonautov NPO Energija. 

### Let do vesmíru

Z kozmodrómu Bajkonur letel koncom júla 1990, keď mu bolo 36 rokov, na palube sovietskej vesmírnej lode Sojuz TM-9. Loď bola po úspešnom štarte klasifikovaná v COSPAR pod označením 1990-014A. Spolu s ním letel Anatolij Soloviov z vojenského oddielu CPK. Po dvoch dňoch letu na obežnej dráhe sa pripojili k Miru, kde slúžila predchádzajúci posádka Alexandr Viktorenko a Alexandr Serebrov. Po piatich dňoch, dňa 19. februára, stará posádka v Sojuze TM-8 odletela na Zem. 

Nová, šiesta základná posádka Miru (Mir bol podľa COSPARu 1986-017A) dňa 21. februára preparkovala svoju loď k uvoľnenému čelnému stykovaciemu uzlu a pokračovala vo svojej práci na stanici. Dňa 3. marca sa k stanici pripojila nákladná loď Progress M-3, 20. apríla sa od stanice oddelila. Ďalšia zásobovacia loď Progress 42 bola pri stanici v máji. 

Súčasťou ich práce boli experimenty na československo-sovietskom zariadení Inkubator-2 (biologické experimenty), na stanicu inštalovali nový počítač, niekoľkokrát vystúpili v skafandroch do vesmíru, inštalovali stabilizovanú plošinu česko-slovenskej výroby ASP -GM s videospektrálnym prístrojom. 

Dňa 28. mája 1990 obaja kozmonauti po odlete Progressu 42 preparkovali svoju loď Sojuz späť k zadnému uzlu. 10. júna sa k stanici pripojil ďalší veľký modul Kristall, o necelý mesiac neskôr bol Sojuz opäť preparkovaný k prednému uzla. Medzičasom posádka pokračovala v plnení mnohých zadaných úloh. Začiatkom júla sa k stanici pripojila loď Sojuz TM-10 s novou základnou posádkou Gennadij Manakov a Gennadij Strekalov. Spoločne pracovali niekoľko dní na stanici, 9. augusta potom Sojuz TM-9 s rovnakou posádkou, s ktorou k Miru priletel, vykonal odpojenie a pristátie na Zemi 72 km od mesta Arkalyk. 

Je registrovaný ako 236. človek vo vesmíre sa 179 dni stráveným v kozme. Absolvoval 2 výstupy do voľného vesmíru (EVA), na ktorých strávil 10,5 hodiny. 

* Sojuz TM-9, Mir, Sojuz TM-9 (11. február a 1990 – 9. august 1990)

Po lete
-------

Z tímu kozmonautov odišiel 17. októbra 1994. Roku 2000 bol predsedom rady riaditeľov spoločnosti Lending.

Externé odkazy
--------------


|  |  |
| --- | --- |
| Portal | Kozmonautický portál |

* Balandin na MEK
* Misia Sojuzu TM-9
* Balandin na Space40
**Skúška tvrdosti podľa Rockwella** patrí medzi statické skúšky tvrdosti materiálu.

Spôsob jej vykonania je opísaný v norme STN EN ISO 6508-1.
Princíp: skúšobné teleso – indentor – vplyvom presne stanoveného zaťaženia vniká do skúmaného materiálu, pričom sa z miery deformácie povrchu tohoto materiálu (meria sa hĺbka vniknutia indentora) usudzuje jeho tvrdosť (ide o jamky hlboké cca 0,2 mm).

Značenie a vykonanie jednotlivých druhov skúšok podľa Rockwella:

* **HRA** – indentorom je diamantový kužeľ s vrcholovým uhlom 120°, skúška prebieha pri zaťažovaní silou 600 N (60 kg)
* **HRB** – indentorom je kalená gulička s priemerom cca 1,6 mm, skúška prebieha pri zaťažovaní silou 1 000 N (100 kg)
* **HRC** – indentorom je opäť diamantový kužeľ, v tomto prípade skúška prebieha pri zaťažovaní silou 1 500 N (150 kg)

HRA je najmenej invazívna metóda vhodná na testovanie krehkých materiálov a tenkých vrstiev, HRB sa testujú mäkké a stredne tvrdé materiály, HRC tvrdé materiály.

Ďalšie metódy mechanického skúšania kovov
-----------------------------------------

* skúška tvrdosti podľa Brinella
* skúška tvrdosti podľa Vickersa
* skúška tvrdosti podľa Knoopa
* skúška tvrdosti podľa Grodzinského

Externé odkazy
--------------

* skúška tvrdosti podla Rockwella – conVERTER
* Seminár 'Lokálne Mechanické Vlastnosti' Archivované 2007-06-01 na Wayback Machine
Symbol rozcestia O iných významoch výrazu *Banán* pozri *Banán (rozlišovacia stránka)*.
podobny tvar penisu 
**Banán** je žlté podlhovasté ovocie (technicky epigeická bobuľa) a plod banánovníka, ktorý je veľmi žiadanou komoditou produkovanou poľnohospodármi tropických krajín. Banány majú hmotnosť zvyčajne medzi 125 - 200 g, tá je však výrazne závislá od konkrétneho kultivaru. Z tejto váhy asi 80 % predstavuje jedlú časť a zvyšných 20 % pripadá na kožovitú šupku.

Ralstonia solanacearum on a Overripe banana
Vôňa, chuť a konzistencia plodov sú výrazne ovplyvnené teplotou, pri ktorej dozrievajú. Pri nízkych teplotách sivejú a kazia sa. Banány dodávané na trh mierneho pásma (teda aj k nám) sa oberajú tak, že dozrievajú počas prepravy. Zníženie teploty počas tejto doby zvyšuje životnosť plodov, ale ako už bolo spomenuté vyššie, negatívne ovplyvňuje ich kvalitu, preto pri preprave nikdy nie sú chladené pod 13,5 °C. Z tohto dôvodu sa tiež neodporúča ukladať kúpené banány do chladničky.

Banány rastú vo visiacich zoskupeniach, od niekoľkých, po mnoho kusoch vo vrstve (zvanej tiež *ruka*) v mnohovrstvovom zväzku. Celok visiacich zoskupení sa nazýva *kmeň*.

V roku 2002 sa celosvetovo predalo viac ako 12 miliónov ton banánov. Štáty Ekvádor, Kostarika, Kolumbia a Filipíny exportovali každý viac než 1 milión ton banánov.

História
--------

Banán, resp. rastlina banánovník, bol domestikovaný v juhovýchodnej Ázii (kde rastú botanické druhy banánovníka) a podľa archeologických nálezov to mohlo byť pravdepodobne na území dnešnej Papuy-Novej Guinei, a to možno už 8000 rokov pred naším letopočtom. Prvá známa písomná zmienka o banánoch je v budhistických textoch z rokov okolo 300 pred Kr. Alexander Veľký objavil chuť banánu v údoliach Indie v roku 327 pred Kr. Prvý známy organizovaný banánový sad sa objavil v Číne v roku 200. V roku 650 islamskí dobyvatelia priniesli banán do Palestíny. Arabskí kupci rozšírili banány po väčšine územia Afriky.

V roku 1502 portugalskí kolonialisti vybudovali prvé banánové sady v Karibiku a v strednej Amerike.

Iné projekty
------------

CommonsWikislovník
* Spolupracuj na Commons Commons ponúka multimediálne súbory na tému **Banán**
* Spolupracuj na Wikislovníku Wikislovník ponúka heslo ****Banán****

  


| * z
* d
* u
Ovocie |
| --- |
| 
* ananás
* arónia
* ásimina (paw-paw)
* avokádo
* banán
* broskyňa
* brusnica
* citrón
* curuba
* čerešňa
* čerimoja
* čučoriedka
* datľa
* dula
* durian
* egreš
* etrog
* figa
* granátové jablko
* grapefruit
* graviola
* guave
* hrozno
* hruška
* hurma
* jablko
* jackfruit
* jahoda
* karambola
* kivi
* kiwano
* kumkvat
* liči
* limetka
* malina
* mandarínka
* mango
* marakuja
* marhuľa
* mišpuľa
* mineola
* moravská jarabina
* moruša
* muchovník
* nashi
* oliva
* oskoruša
* ostružina
* papája
* pitahaya
* pomaranč
* pumelo
* paradajka
* rakytník
* ríbezľa (biela, červená, čierna)
* ringlota
* slivka
* salaka
* tamarillo
* trnka
* višňa

 |
**Football League 1888/1889** bola prvá sezóna futbalovej ligy, ktorá prebiehala od jesene 1888 do jari 1889. Futbalová liga vznikla 17. apríla 1888 v Manchestri a stala sa tak najstaršou profesionálnou futbalovou súťažou na svete.

Sezóna sa začala 8. septembra 1888 s 12 členskými klubmi z Midlands a severného Anglicka: Accrington, Aston Villa, Blackburn Rovers, Bolton Wanderers, Burnley, Derby County, Everton, Notts County, Preston North End, Stoke, West Bromwich Albion a Wolverhampton Wanderers. Každý klub hral proti sebe dvakrát, raz doma a raz vonku. 

Sezóna sa skončila 20. apríla 1889 a víťazom ligy sa stal Preston North End. Počas sezóny klub neprehral ani jeden zápas čo je veľmi vzácny úspech, ktorý sa odvtedy v Anglicku zopakoval iba raz, keď Arsenal vyhral Premier League v sezóne 2003/04.

Tabuľka
-------

  


| # | Tím | Z | V | R | P | GF | GA | GAv | Pts | Kvalifikácia |
| --- | --- | --- | --- | --- | --- | --- | --- | --- | --- | --- |
| 1 | Preston North End | 22 | 18 | 4 | 0 | 74 | 15 | +59 | 40 | Ligových majstrov |
| 2 | Aston Villa | 22 | 12 | 5 | 5 | 61 | 43 | +18 | 29 |  |
| 3 | Wolverhampton Wanderers | 22 | 12 | 4 | 6 | 50 | 37 | +13 | 28 | 4 | Blackburn Rovers | 22 | 10 | 6 | 6 | 66 | 45 | +21 | 26 |
| 5 | Bolton Wanderers | 22 | 10 | 2 | 10 | 63 | 59 | +4 | 22 |
| 6 | West Bromwich Albion | 22 | 10 | 2 | 10 | 40 | 46 | −6 | 22 |
| 7 | Accrington | 22 | 6 | 8 | 8 | 48 | 48 | 0 | 20 |
| 8 | Everton | 22 | 9 | 2 | 11 | 35 | 46 | −11 | 20 | 9 | Burnley | 22 | 7 | 3 | 12 | 42 | 62 | 0,677 | 17 | Znovuzvolený |
| 10 | Derby County | 22 | 7 | 2 | 13 | 41 | 61 | −20 | 16 |
| 11 | Notts County | 22 | 5 | 2 | 15 | 40 | 73 | −33 | 12 | 12 | Stoke | 22 | 4 | 4 | 14 | 26 | 51 | 0,510 | 12 |

 Zdroj: World Football  
  
  
  
</br> Pravidlá klasifikácie: 1) Body; 2) Gólový priemer; 3) strelené góly  
  
  
  
</br> Poznámky: 

1. ↑   *Football League 1888–89* [online]. Steve's Football Statistics. Dostupné online. (po anglicky)
**Zemanovaload** je britská filmová komédia, ktorú v roku 2005 napísal a režíroval Jayson Rothwell. Hlavné úlohy vo filme stvárnili Ed Byrne, Georgina Chapman a Olivia Colman.

Dej filmu
---------

Preskočiť obsah diela **Upozornenie.** Článok alebo jeho časť prezrádza zápletku, pointu alebo rozuzlenie diela!

Spisovateľ John Davies píše scenáre pre mydlové opery. John trpí obsedantno-kompulzívnou poruchou, čo ho núti každý deň vykonávať množstvo nezmyselných rituálov, napr. opakovane umýva čistú podlahu vo svojom byte atď. Keď ho opustila milenka, nemohol sa s tým vyrovnať a rozhodol sa pre pomstu. Zaumienil si, že vymení bývalú milenku za najpríťažlivejšiu a najkrajšiu ženu na svete. Začal teda hľadať na internete a zistil, že v Česku žije jedna pôvabná modelka, ktorá sa preslávila svojou nenapodobiteľnou krásou. Jej meno je Veronika Zemanová a jej fotografie okúzľujú používateľov internetu na celom svete a patria medzi najsťahovanejšie fotografie modeliek. Len čo zbadal Veronikine fotografie, okamžite sa do nej zamiloval a od tejto chvíle túži stretnúť sa s ňou.

 Opis zápletky alebo rozuzlenia príbehu sa tu končí.

Externé odkazy
--------------

* *Zemanovaload* v Česko-Slovenskej filmovej databáze
* *Zemanovaload* v Internet Movie Database (po anglicky)

Zdroj
-----

* *Tento článok je čiastočný alebo úplný preklad článku Zemanovaload na českej Wikipédii.*


|  |  |
| --- | --- |
| Portal | Filmový portál |
**ATN®** je nezáväzná technická norma, ktorej účelom a cieľom je poskytnutie návodu na návrh, realizáciu a kontrolu činností v technickej oblasti uvedenej v predmete konkrétnej ATN® technickej normy. Môže byť vhodným podkladom na dobrovoľné zaviazanie sa k činnostiam v technickej oblasti v rámci zmluvných vzťahov, ako technicky záväzné riešenie pri zadaní súťažných podmienok a výbere dodávateľa.

ATN® technické normy začala v roku 2016 spracovávať a vydávať Asociácia pasívnej požiarnej ochrany SR, ktorá je vlastníkom všetkých autorských práv k zverejneným ATN® technickým normám obsahujúcim najaktuálnejšie technické riešenia problematiky na základe najnovšieho poznania v oblasti vedy a techniky a sú voľne prístupné a bezplatne poskytnuté odbornej verejnosti.

Cieľovou skupinou na používanie ATN® technickej normy sú autorizovaní architekti a inžinieri, projektanti, špecialisti požiarnej ochrany, stavbyvedúci, zhotovitelia, investori, správcovia, orgányy dozoru, poisťovatelia stavieb a technologických zariadení v súlade so zákonnými právnymi predpismi, technickými normami a zodpovednosťou za jednotlivé činnosti vo všetkých fázach projektovania, zhotovovania a používania stavebného a/alebo technického diela.

ATN® technická norma je spracovaná tak, aby bola zachovaná plná konformita s platnými právnymi predpismi Slovenskej republiky, najmä s dôrazom na špecifikáciu požiadaviek na kvalitu výrobkov, prípadne výrobných a realizačných postupov pri zohľadnení požiadavky ochrany zdravia a životného prostredia. ATN® technická norma nadväzuje na všeobecne záväzné technické právne normy (zákony, nariadenia, vyhlášky), ktorými sú (primárne vo forme odkazov) upravené technické požiadavky na výrobky, či postupy. ATN® technická norma je preto rovnako vhodná, ako iné slovenské technické normy (STN), na účel uvedený v jeho predmete.
ATN® technická norma nie je dokumentom podľa ustanovení právneho predpisu, ktorý upravuje práva a/alebo povinnosti vo vzťahu k vydávaniu, distribúcii a ochrane STN. ATN® technická norma nie je normou (STN) vydávanou podľa zákona č. 60/2018 Z.z o technickej normalizácii, neporušuje práva a povinnosti vo vzťahu k vydávaným STN na základe vyššie uvedeného zákona, osobitne neporušuje práva a povinnosti týkajúce sa zákazu šírenia a rozmnožovania STN, či preberania obsahu STN, naopak poskytuje aktuálne technické riešenia, ktoré nie sú v STN obsiahnuté. Odkazy na STN uvedené v ATN® technickej norme majú indikatívny charakter a používajú sa spravidla v prípade, ak príslušné ustanovenie ATN® technickej normy spresňuje alebo rozširuje technické riešenia vo vzťahu k STN, na ktorú sa odkazuje.

Referencie
----------

1. ↑   *webstránka APPO SR* [online].. Dostupné online.
2. ↑   *ATN technické normy* [online].. Dostupné online.
**Fondee** je česká online platforma na investovanie do portfólií pasívne riadených burzovo obchodovaných fondov (ETF). Spoločnosť založili v roku 2017 Eva a Jan Hlavsoví.

História
--------

Spoločnosť Fondee bola založená manželmi Evou a Janem Hlavsovými v roku 2017. Služba bola oficiálne spustená v januári 2020. Na jeseň roku 2020 získalo Fondee investíciu od J&T Banky. V apríli 2021 sa do dozornej rady Fondee pripojil Pavel Štěpánek, ktorý v minulosti pôsobil ako člen Bankovej rady Českej národnej banky, riaditeľ Českej bankovej asociácie, člen Rady riaditeľov Európskej banky pre obnovu a rozvoj alebo ako námestník ministra financií. V lete 2021 získalo Fondee druhú investíciu vo výške 1 milión EUR. V októbri 2021 mala platforma viac ako 5000 aktívnych klientov. V januári 2022 expandovalo Fondee na slovenský trh.

Služby
------

Klienti majú na výber zo 7 ponúkaných portfólií. Portfólia sú zložené z dlhopisových a akciových ETF. Každé z portfólií ma iný podiel dlhopisovej a akciovej zložky. Rizikovejšie portfólia majú vyšší pomer akciovej zložky, pri menej rizikových portfóliách prevláda dlhopisová zložka. Postoj klienta k riziku a znalosti a skúsenosti s investovaním sú zistené v úvodnom investičnom dotazníku, ktorý ma pomôcť a ponukou vhodného produktu.

Minimálna výška investície vo Fondee je 40 EUR, investovať je možné pravidelne aj jednorazovo. Poplatok za službu je 0,9 % ročne z celkovej hodnoty portfólia. Okrem poplatku Fondee platí klient tiež TER (total expense ratio), ktoré je nákladom na dané ETF a dosahuje v priemere 0,15 % ročne. Celkový ročný poplatok klienta je v priemere 1,05 percenta z celkovej zverenej sumy. Portfólio klientov je pravidelne rebalansované za účelom udržania požadovaného rozloženia portfólia. Obchodovanie prebieha každý pracovný deň.

Referencie
----------

1. ↑   *Fondee láká na jednoduché investice pro každého* [online]. Peníze.cz, [cit. 2022-01-20]. Dostupné online. (po česky)
2. ↑   *Fondee chce naučit Čechy pravidelně investovat do akcií a dluhopisů. V růstu startupu pomůže deseti miliony J&T Banka* [online]. J&T Banka, [cit. 2022-01-20]. Dostupné online. Archivované 2022-01-20 z originálu. (po česky)
3. ↑   *J&T Banka dá 10 milionů startupu Fondee. Ten chce naučit Čechy investovat - Seznam Zprávy* [online]. www.seznamzpravy.cz, [cit. 2022-01-20]. Dostupné online.
4. ↑   *Do dozorčí rady českého Fondee usedne bývalý člen bankovní rady ČNB Pavel Štěpánek* [online]. Forbes, 2021-04-14, [cit. 2022-01-20]. Dostupné online. (po česky)
5. 1 2   *Startup Fondee učí Čechy smysluplně investovat. Teď na to získává další miliony* [online]. Forbes, 2021-08-26, [cit. 2022-01-20]. Dostupné online. (po česky)
6. ↑   *Na ETF trhu je nový hráč. O priazeň investorov sa uchádza české Fondee* [online]. Forbes, 2022-01-13, [cit. 2022-01-20]. Dostupné online.
7. ↑   *Férově, srozumitelně, jednoduše. Manželé chtějí Čechy odnaučit strachu z investování* [online]. Forbes, 2021-01-14, [cit. 2022-01-27]. Dostupné online. (po česky)
8. ↑   *Na ETF trhu je nový hráč. O priazeň investorov sa uchádza české Fondee* [online]. Forbes, 2022-01-13, [cit. 2022-01-27]. Dostupné online.
**Bystrina** je potok na myjavských kopaniciach, v južnej časti okresu Myjava. Je to ľavostranný prítok Brezovského potoka, meria 5 km a je tokom V. rádu.

Pramení v Myjavskej pahorkatine na južnom úpätí Zadného vŕšku (475,5 m n. m.), na území obce Košariská v nadmorskej výške približne 328 m n. m. Na hornom toku tečie západným smerom cez miestnu časť Dolné Košariská, podteká cestu II. triedy č. 499 a sleduje hranicu CHKO Malé Karpaty. Postupne sa stáča juhozápadným smerom, napája vodnú nádrž Brezová a z nej vyteká juhojuhozápadným smerom. Následne prerezáva výbežok Malých Karpát, pričom oddeľuje masív Baranca (378,2 m n. m.) na pravom brehu od zvyšku pohoria, zľava priberá Baranský potok a oblúkom sa stáča na západ. Napokon preteká intravilánom mesta Brezová pod Bradlom a južne od centra ústi v nadmorskej výške cca 254 m n. m. do Brezovského potoka.

Referencie
----------

1. ↑   *Názvy vodných tokov* [online]. Bratislava: Úrad geodézie, kartografie a katastra SR, [cit. 2023-05-12]. Dostupné online.
2. ↑   *Mapový portál HIKING.SK* [online]. Denník N, [cit. 2023-05-12]. Dostupné online.

| * z
* d
* u
Vodné toky v povodí Brezovského potoka |
| --- |
| *Brezovský potok* → *Myjava* → *Morava* → *Dunaj* |
| Vodné toky | 
* Baranský potok
* **Brezovský potok**
* Bystrina
* Priepasniansky potok
* Štverník
* Žriedlovský potok

 |
| Vodná plocha | 
* Vodná nádrž Brezová

 |
**Rebecca de Mornay** (rod. **Rebecca Jane Pearch**, \* 29. august 1959, Santa Rosa, Kalifornia, USA) je americká herečka. Preslávila ju postava Lany vo filme *Riskantné podnikanie (Risky Business)* z roku 1983.

Životopis
---------

Jej otec bol konzervatívny rozhlasový a televízny komentátor Wally George (rod. George Walter Pearch). Jeho vzťah k manželke bol veľmi búrlivý a k ich odcudzeniu prišlo 15 rokov pred jeho smrťou. Jej matkou bola Julie Eagarová, ktorá ju vychovávala spolu so svojim manželom (a Rebecciným nevlastným otcom) Richardom De Mornay. Rebecca vyrastala vo Francúzsku a navštevovala strednú školu vo Spojenom kráľovstve. Študovala herectvo na Lee Strasberg Institute v New Yorku (ktorý svojho času navštevovali i filmoví veteráni Mickey Rourke, Robert De Niro a Christopher Walken).

Kariéra
-------

Debutovala v roku 1982 v malej roli vo filme *One from the Heart* režiséra Francisa Forda Coppolu. Napriek neskoršiemu úspechu filmu Risky Business jej zatiaľ komerčne najúspešnejším filmom je film *The Hand That Rocks the Cradle* (Ruka na kolíske) z roku 1992. V roku 2004 hosťovala v posledných epizódach seriálu *The Practice* a v nasledujúcom roku získala krátku rolu po boku Owena Wilsona a Vincea Vaughna vo filme *Wedding Crashers*. V júni 2007 sa objavila v novom seriáli spoločnosti HBO *John From Cincinnati*.

Súkromný život
--------------

Dva a pol roka žila s americkým hercom Tomom Cruiseom, s ktorým sa stretla pri natáčaní filmu Risky Business. Na začiatku 90. rokov 20. storočia bola spájaná s menom Leonarda Cohena. Ten jej dôveroval natoľko, že z nej spravil producentku a aranžérku na svojom kritikou pozitívne prijatom albume *The Future* z roku 1992. V 80. rokoch 20. storočia bola krátko vydatá za scenáristu Brucea Wagnera, s ktorým sa rozviedla za necelé dva roky. V súčasnosti je vydatá za športového redaktora Patricka O'Neala, ktorý je synom amerického oscarového herca Ryana O'Neala. S manželom majú dve dcéry a päť psov.

Výberová filmografia
--------------------

* 1982 – *One from the Heart*
* 1983 – *Testament*
* 1983 – *Risky Business*
* 1985 – *Runaway Train*
* 1985 – *Sara*
* 1985 – *The Slugger's Wife*
* 1985 – *The Trip to Bountiful*
* 1987 – *Beauty and the Beast*, nahovorila postavu Krásky
* 1988 – *Feds*
* 1988 – *And God Created Woman*
* 1989 – *Dealers*
* 1990 – *By Dawn's Early Light*
* 1991 – *Backdraft*
* 1992 – *Ruka na kolíske (The Hand That Rocks the Cradle)*
* 1993 – *The Three Musketeers*
* 1993 – *Guilty as Sin*
* 1995 – *Never Talk to Strangers*
* 1997 – *The Winner*
* 1998 – *The Con*
* 1999 – *A Table for One*
* 1999 – *Thick as Thieves*
* 2000 – *The Right Temptation*
* 2001 – *The Salem Witch Trials*
* 2003 – *Identity*
* 2004 – *Lords of Dogtown*
* 2004 – *Raise Your Voice*
* 2006 – *Wedding Crashers*

Autoritné údaje: * BnF: 139393869
* GND: 141255323
* ISNI: 0000 0001 1562 3356
* LCCN: n85138168
* NK ČR: xx0219228
* VIAF: 120861408
* WorldCat: lccn-n85138168
**Mihuľa potočná** (*Lampetra planeri*) je druh mihule z čeľade mihuľovité (*Petromyzontidae*).

Žije výlučne v sladkej vode a je citlivá na znečistenie. Obvykle sa vyskytuje v podobných vodách ako mihuľa riečna, žije však ďalej od mora v menších prítokoch. Nachádza sa vo väčších riekach v celej severnej Európe, ako aj v Portugalsku, severnom Francúzsku, Taliansku, Sardínii, na Balkáne a na hornom toku Volgy.

Na Slovensku sa vyskytuje prakticky len v menších prítokoch rieky Poprad – Velický potok, Slavkovský potok, Stránsky potok, Beliansky potok.

Má dve štádia larválne (do 20 cm) a dospelé (do 18 cm). Neresia sa na jar. Obidve pohlavia vytvoria hniezdo kde oplodnia do dvetisíc ikier. Po vytrení hynú. Po vyliahnutí žijú larvy zahrabané v substráte a živia sa detritom. Larvy nemajú kruhovité ústa so zubami ale obsahujú filtračný orgán, oči majú kryté kožou a otvory na žiabre pospájané v ryhe. Po 4 až 5 rokoch sa v lete alebo na jeseň larvy zmenia na dospelých jedincov. Ústa sa im zmenia na kruhovú prísavku so zubami, koža z očí zmizne, ochabí sa tráviaci trakt a rozvíjajú sa im pohlavné žľazy (gonády). Nie je parazitická.

Referencie
----------

1. ↑  Freyhof, J. 2011. Lampetra planeri (errata version published in 2016). The IUCN Red List of Threatened Species 2011: e.T11213A97806694.. Prístup 25. december 2021.
2. ↑   *Viete kto nikdy nezavrie ústa?* [online]. spravatanap.sk, [cit. 2021-12-25]. Dostupné online.
3. ↑  Holčík J. Hensel K.. *Ichtyologická príručka*. 1971. vyd. Bratislava : Obzor. S. 83.

Iné projekty
------------

CommonsWikidruhy
* Spolupracuj na Commons Commons ponúka multimediálne súbory na tému **Mihuľa potočná**
* Spolupracuj na Wikidruhoch Wikidruhy ponúkajú informácie na tému **Mihuľa potočná**
**Gödelova veta o neúplnosti** je matematická veta.

V roku 1931 Kurt Gödel dokázal tzv. vetu o neúplnosti, ktorá odhalila hranice Hilbertovho programu.

Je to jedna z najvýznamnejších viet základného matematického výskumu. Z filozofického hľadiska je to rozhodujúca veta o podstate matematiky.

Formulácia
----------

Vetu o neúplnosti možno formulovať takto:

* V každom bezospornom formálnom systéme, ktorý obsahuje aspoň aritmetiku prirodzených čísiel (a tým aj svoju metamatematiku), existujú výrazy (formalizované výroky), ktoré sa – a ani ich negácie – nedajú odvodiť v rámci výrokového počtu.
* Každý výrokový počet vyššieho ako prvého rádu je v uvedenom zmysle neúplný, nie všetky dôsledky výrokového počtu možno odvodiť z ľubovoľne zvolených axióm pomocou konečného počtu krokov (algoritmus).

To by mohlo svedčiť o nekonečnosti významových útvarov.

Preto nemožno matematiku ani ako celok, ani v jej podstatných častiach chápať ako uzavretý kalkul. Predovšetkým to znamená, že nemožno súčasne potvrdiť úplnosť a bezospornosť výrazovo dostatočne bohatej matematickej oblasti.

V uvedenom zmysle je buď bezosporná a potom neúplná, alebo úplná a potom protirečivá. Keďže sa nemožno zrieknuť bezospornosti, treba sa zrieknuť úplnosti.

To znamená, že vo výrazovo dostatočne bohatej matematickej oblasti síce možno v dostatočne obsiahlom logickom jazyku vety formulovať, ale ich nemožno odvodiť.

**Gödelova veta** navždy odstránila predstavu o matematike (alebo aj jej častiach) ako úplnej, navždy uzavretej vede.

Literatúra
----------

* Smullyan, Raymond (2003) (po česky), *Navěky nerozhodnuto : úvod do logiky a zábavný průvodce ke Gödelovým objevům* (1 vyd.), Praha: Academia, ISBN  80-200-1068-8

Externé odkazy
--------------

* FILIT Zdroj z ktorého (pôvodne) čerpal tento článok
**Chevelle** je americká alternatívna metalová skupina založená v roku 1995 v Grayslake v Illinois. Skupina bola pôvodne zložená z dvoch bratov a jedného miestneho kamaráta: Pete Loeffler (hlavné vokály/gitara), Sam Loeffler (bicie/perkusie) a Matt Scott (basová gitara/sprievodný spev). Matt bol neskôr nahradený Joeom Loefflerom. Keď v roku 2005 Joe Loeffler opustil skupinu, nahradil ho švagor Peteho a Sama, Dean Bernardini. Ten ohlásil odchod 20. septembra 2019.

Skupina Chevelle predala v USA viac ako 1 milión albumov. Ich prvý album s názvom *Point #1* bol vydaný cez malé vydavateľstvo Squint Entertainment. Druhý album *Wonder What’s Next* bol certifikovaný platinovou platňou cez RIAA po debute na 14. mieste v rebríčku Billboard 200. Tretí album *This Type of Thinking (Could Do Us In)* obsadil 8. miesto v rebríčku Billboard 200 a bol certifikovaný zlatou platňou. Skupina odvtedy vydala štvrtý album *Vena Sera*, paity album *Sci-Fi Crimes*, ktorý bol vydaný dňa 31. augusta 2009 a šiesty album *Hats Off to the Bull* bol vydaný dňa 6. decembra 2011. Medzi ďalšie vydané nahrávky patria dva koncertné albumy a DVD.

Členovia
--------

Súčasní
* Pete Loeffler – vokály, gitary (1995–súčasnosť)
* Sam Loeffler – bicie (1995–súčasnosť)

Bývalí
* Matt Scott – basová gitara (1995)
* Joe Loeffler – basová gitara, sprievodný spev (1995–2005)
* Geno Leonardo – basová gitara (2005)
* Dean Bernardini: basová gitara, sprievodný spev (2005–2019)

### Časová os

Diskografia
-----------

*Bližšie informácie v hlavnom článku: Diskografia skupiny Chevelle*
**Štúdiové albumy**

* *Point #1* (1999)
* *Wonder What’s Next* (2002)
* *This Type of Thinking (Could Do Us In)* (2004)
* *Vena Sera* (2007)
* *Sci-Fi Crimes* (2009)
* *Hats Off to the Bull* (2011)

Referencie
----------

1. ↑  FREY, Tracy. *Chevelle* [online]. AllMusic, 16. august 1999, [cit. 2011-07-03]. Dostupné online.
2. ↑
3. ↑   *Chevelle Interview KROQ Wennie Roast 2010* [online]. [Cit. 2011-11-16]. Dostupné online.

Iné projekty
------------

Commons
* Spolupracuj na Commons Commons ponúka multimediálne súbory na tému **Chevelle**

Externé odkazy
--------------

* Oficiálna webstránka

Zdroj
-----

*Tento článok je čiastočný alebo úplný preklad článku Chevelle na anglickej Wikipédii.*
Newtonov gravitačný zákon
**Gravitačný zákon** alebo **Newtonov gravitačný zákon** znie: Dve ľubovoľné častice (hmotné body) sa vo vesmíre navzájom priťahujú dvoma rovnako veľkými silami opačného smeru pôsobiacimi pozdĺž ich spojnice, pričom tieto sily sú priamo úmerné súčinu hmotností týchto častíc a nepriamo úmerné druhej mocnine vzdialenosti týchto častíc.

Matematicky teda platí, že dva hmotné body o hmotnostiach *m*1 a *m*2 vo vzájomnej vzdialenosti *r* sa navzájom priťahujú gravitačnou silou *F* (respektíve dvoma opačnými silami F1 a F2), ktorej veľkosť je:

F1 = F2 = F ={\displaystyle G{\frac {m\_{1}m\_{2}}{r^{2}}}}
{\displaystyle G} (označované aj ako *κ*) sa nazýva gravitačná konštanta.

Ak nejde o častice, ale o telesá, výsledná gravitačná sila je vektorovým súčtom síl pôsobiacich na jednotlivé častice, z ktorých sa teleso skladá.

  

Gravitačný zákon platí globálne, v celom známom vesmíre.

Ďalšie podrobnosti pozri v článku gravitácia.

Zdroj
-----

* gravitačný zákon. In:  *Encyclopaedia Beliana*. 1. vyd. Bratislava : Encyklopedický ústav SAV; Veda, 2008. 670 s. ISBN 978-80-224-0982-7. Zväzok 5. (Galb – Hir).
**Gjemnessundbrua** je visutý cestný most premosťujúci úžinu Gjemnessundet pri dedine Gjemnes v nórskom kraji Møre og Romsdal. Je jedným z dvoch mostov, ktoré spájajú ostrov Bergsøya s pevninou (druhým je pontónový Bergsøysundbrua).

Gjemnessundbrua bol postavený ako súčasť dopravného projektu *Krifast* spájajúceho mesto Kristiansund s nórskou pevninou a dokončený bol v roku 1992. S celkovou dĺžkou 1 257 m sa po dokončení stal najdlhším visutým mostom v krajine a bol ním do roku 2013, kedy bol dokončený most Hardangerbrua. Celkovo má most 21 rozpätí, hlavné má dĺžku 623 m. Mostovka sa v najvyššom bode nachádza 43 m nad hladinou úžiny. Výška pylónov je 108 m. 

Most je často opravovaný kvôli poškodeniam železobetónu morskou vodou. Je taktiež častým útočiskom morských vtákov, ktorých hnoj obsahuje amoniak a soli poškodzujúce betónovú konštrukciu mosta. Aby bolo zabránené poškodzovaniu mostnej konštrukcie, niektoré časti sú pokryté elastickou membránou, ktorá chráni betón pred hnojom.

* Kolónia čajky trojprstej pod mostomKolónia čajky trojprstej pod mostom

Referencie
----------

1. 1 2 3   *Road Viaducts & Bridges in Norway (> 500 m)* [online]. Lotsberg.net. Dostupné online. (po anglicky)
2. ↑   *Gjemnessundbrua* [online]. Store norske leksikon. Dostupné online. (po nórsky)
3. ↑   *Krykkjeskit skader Gjemnessundbrua* [online]. Tidens Krav. Dostupné online. (po nórsky)

Externé odkazy
--------------

* 

* Gjemnessundbrua v databáze *Structurae*
Euhemeros, latinsky Euhemerus (asi 340 p.n.l Messina – asi 260 p.n.l) bol staroveký grécky spisovateľ, ktorý žil na dvore kráľa Kassandra Macedónskeho. Býva považovaný za stúpenca kyrénskej školy. Vo svojom diele, ktoré sa zachovalo len v zlomkoch, podávala racionálny výklad gréckych mýtov. Tento postup sa po ňom nazýva euhemerismus.

Euhemeros žil v dobe helenizmu, kde bol Alexander Veľký zaradený medzi jeho bohov a chcel ukázať, že hranice medzi svetom bohov a svetom ľudí nie je tak ostrá, ako sa domnievali iný. Podľa cirkevného historika Eusebia z Kaisareie bolo jeho (dávno stratené) dielo „Posvätné príbehy" (Hiera anagrafé) podistým utopický román, ktorý popisoval čisto racionálnu spoločnosť na vymyslenom ostrove Panchaei. Autor sa tam mal dostať cestou okolo Arábie. Obyvatelia tohto ostrova vraj vykladali známe mýty ako historické udalosti a vysvetľujú, čo sa vtedy vlastne stalo. Takže grécky bohovia boli podľa nich pôvodní králi, Zeus bol veľký dobyvateľ a panoval na Kréte, kde sa vraj ešte ukazuje jeho hrob.

*Tento článok je čiastočný alebo úplný preklad článku neznámeho mena na neurčenej Wikipédii (číslo revízie nebolo určené).*
**Odkazy**

Přispěvatelé Wikipedie, Euhémeros [online], Wikipedie: Otevřená encyklopedie, c2022, Datum poslední revize 16. 11. 2022, 11:45 UTC, [citováno 14. 11. 2023] <>
**Chiwetel Umeadi Ejiofor**, CBE (\* 7. júl 1977 Londýn, Anglicko) je britský herec nigerijského pôvodu. Jeho otec bol lékar.

Život
-----

Vo filme debutoval v roku 1996, kde získal úlohu v televíznom filme *Deadly Voyage*. V roku 2002 si zahral nigerijského lekára vo filme *Pekné svinstvo*, kde sa po jeho boku objavila francúzska herečka Audrey Tautou, za túto úlohu získal cenu American Black Film Festival v kategórií najlepší herecký výkon v hlavnej úlohe. Objavil sa aj vo filmoch *Láska nebeská*, *Serenity*, *Kinky Boots* (za ktorý bol nominovaný na Zlatý glóbus) či *Americký gangster*.

V roku 2007 prijal úlohu v divadelnej hre *Othello*, kde hral po boku Kelly Reilly a Ewana McGregora. Zahral si aj hlavnú úlohu vo filme *Červený pás* od Davida Mameta. Vo filme *12 rokov otrokom* (2013) stvárnil hlavnú úlohu muža, ktorý stratil slobodu a vpadol do otroctva. Za túto úlohu bol nominovaný na Oscara a na Zlatý glóbus, získal však cenu BAFTA. Získal aj úlohu baróna Morda vo filmoch Doctor Strange (2016) a Doctor Strange v mnohovesmíre šialenstva (2022) od štúdia Marvel Cinematic Universe. V roku 2019 zrežíroval a aj si zahral vo filme The Boy Who Harnessed the Wind.

Iné projekty
------------

Commons
* Spolupracuj na Commons Commons ponúka multimediálne súbory na tému **Chiwetel Ejiofor**

Referencie
----------

1. ↑  *EJIOFOR, Chiwetel*, London: British Film Institute, [s. a.] (vyd. [s. d.]), dost. 2022-09-15 . Archivovaná verzia webovej stránky z 13. januára 2009 prostredníctvom Internet Archive Wayback Machine.
2. ↑  „I am proud to be Nigerian, says Hollywood actor, Chiwetel Ejiofor", *The Premium Times, Nigeria* (Abuja: [s. n.]), 2014, 2014-04-11, dost. 2022-09-15

Externé odkazy
--------------

* Chiwetel Ejiofor v Internet Movie Database (po anglicky)
* Chiwetel Ejiofor v Česko-Slovenskej filmovej databáze

Zdroj
-----

*Tento článok je čiastočný alebo úplný preklad článku Chiwetel Ejiofor na českej Wikipédii.*

Autoritné údaje: * BnF: 145809492
* GND: 138457441
* ISNI: 0000 0001 2197 8911
* LCCN: no2005018144
* NK ČR: xx0051572
* VIAF: 165526611
* WorldCat: lccn-no2005018144
Svetelná krivka asteroidu 201 Penelope na základe obrázkov z 6. októbra 2006 na Mount John University Observatory. Ukazuje len viac ako jednu plnú rotáciu, ktorá trvá 3,7474 hodín.
V astronómii je **svetelná krivka** grafom intenzity svetla nebeského objektu alebo oblasti ako funkcie času. Svetlo je zvyčajne v určitom frekvenčnom intervale alebo pásme. Svetelné krivky môžu byť periodické, ako v prípade zákrytových dvojhviezd, premenných Cefeíd, iných periodických premenných a tranzitujúcich extrasolárnych planét, alebo neperiodické, ako je napríklad svetelná krivka novy, kataklyzmatickej premennej hviezdy, supernovy alebo mikrošošovká udalosť alebo binárna udalosť pozorované počas okultačných udalostí. Štúdium svetelnej krivky, spolu s ďalšími pozorovaniami, môže priniesť značné informácie o fyzikálnom procese, ktorý ju vytvára, alebo obmedzovať fyzikálne teórie o nej.

Premenné hviezdy
----------------

 Svetelná krivka δ Cephei ukazujúca veľkosť oproti pulzačnej fáze Grafy zdanlivej magnitúdy premenných hviezd sa bežne využívajú na vizualizáciu a analýzu ich správania. Aj keď je kategorizácia premenných hviezd založená hlavne na ich spektrálnych vlastnostiach, tak amplitúdy, periódy a pravidelnosť zmien jasnosti tiež predstavujú dôležité informácie. Niektoré typy premenných hviezd, ako napr. Cefeidy , majú extrémne pravidelnú svetelnú krivku, ktorá má v každom cykle úplne rovnakú periódu, amplitúdu a tvar. Iné, ako napr. typ Mira, majú o niečo menej pravidelnú krivku s veľkými amplitúdami niekoľkých magnitúd, zatiaľ čo polopravidelné premenné hviezdy sú ešte menej pravidelné a s menšou amplitúdou.

Tvar svetelnej krivky premennej hviezdy poskytuje cenné informácie o prebiehajúcich fyzikálnych procesoch spôsobujúcich zmeny jasnosti.

### Supernovy

 Porovnávacie svetelné krivky typu supernova 
### Okulturačné svetelné krivky

 Svetelná krivka asteroidu 1247 Dysona zakrývajúca 4UCAC 174-171272, vykazujúca okamžité vymiznutie a opätovné objavenie. Trvanie je 6,48 sekúnd.

Externé odkazy
--------------


|  |  |
| --- | --- |
| Portal | Astronomický portálHviezdny portálPortál slnečná sústava |

* AAVSO online generátor svetelnej krivky Archivované 2020-12-21 na Wayback Machine môže vykresliť svetelné krivky pre tisíce premenných hviezd
* Katalógy otvorenej astronómie majú svetelné krivky pre niekoľko prechodných typov, vrátane supernov
* Svetelné krivky: Úvod do vesmíru
* DAMIT Databáza modelov asteroidov z inverzných techník
**Machovo číslo** je:

* bezrozmerná fyzikálna veličina, udávajúca pomer rýchlosti pohybu telesa určitým prostredím (alebo relatívnej rýchlosti prúdenia) k rýchlosti zvuku v tom istom prostredí,
* podobnostné číslo (kritérium podobnosti) používané v aerodynamike pre vyjadrenie vplyvu stlačiteľnosti vzduchu na prúdenie.

Štandardizované označenie vo fyzike je *Ma* (sytém SI, ISO 31, IUPAP-25), ale v letectve sa tradične označuje iba písmenom *M*. Názov nesie po významnom fyzikovi 19. storočia Ernstovi Machovi.

{\displaystyle Ma={\frac {v}{c}}}
kde *v* je rýchlosť pohybu telesa, *c* je rýchlosť zvuku v danom prostredí.

Machovo číslo sa používa pri rýchlostiach, kde sa prejavuje vplyv stlačiteľnosti prostredia. Podľa tohoto vplyvu sa prúdenie (rýchlosť pohybu prostredím) charakterizuje ako:

* nestlačiteľné: Ma < 0,3 – vplyv stlačiteľnosti je úplne zanedbateľný
* podzvukové (subsonické): Ma < 1
* okolozvukové (transsonické): 0,8 < Ma < 1,2 – prechodný režim (lokálne nadzvukové, ale podzvukové v širšom okolí)
* nadzvukové (supersonické): Ma > 1,0 – existencia rázových vĺn (zvukového tresku) vo veľkej vzdialenosti
* vysoko nadzvukové (hypersonické): Ma > 3 – 6 – chemické zmeny prostredia (ionizácia plynu)

Používanie slova „mach"
-----------------------

Pretože *Ma* nie je fyzikálna jednotka, ale bezrozmerná veličina, je principiálne nesprávne vyjadrovať rýchlosť ako *v* = 2 *Ma*. Správny je iba tvar *Ma* = 2, a z toho odvodené skrátené vyjadrovanie v jazyku: „... rýchlosť je mach dva."

V bežnom jazyku sa vyskytujú aj spojenia typu „rýchlosť je dva machy", alebo „dvojmachová rýchlosť", ktoré sú v tomto zmysle nesprávne, a v odbornom jazyku sa zásadne nepoužívajú (ani v letectve). Inak by to znamenalo že existuje nejaká jednotka s názvom „mach", čo nie je pravda. V zmysle použitia nejakej jednotky je správne spojenie typu „... rýchlosť je 2,0-násobok rýchlosti zvuku".

Machovo číslo letu v atmosfére
------------------------------

V letectve sa Machovo číslo používa ako jeden z výkonových parametrov u lietadiel lietajúcich rýchlejšie ako približne 400 km/h.
Pretože rýchlosť zvuku je funkciou hustoty vzduchu, a hustota závisí na výške letu a teplote vzduchu, tak aj pri zachovaní rýchlosti letu sa jeho Machovo číslo mení s výškou letu a konkrétnym stavom atmosféry. Pre účely porovnávania výkonov lietadiel, sa výkony (rýchlosť, Machovo číslo) prepočítavajú na normalizovaný stav atmosféry (tzv. Medzinárodná štandardná atmosféra – MŠA). Používa sa nasledovným spôsobom: „Max. rýchlosť lietadla pri zemskom povrchu podľa MŠA je mach 2.2."

Rýchlosť zvuku pri 25 °C (298,15 K) vo výške hladiny mora je asi 346 m/s alebo 1245,6 km/h. Pri teplote 20 °C (izbová teplota) je to 343 m/s (1 235 km/h).

Externé odkazy
--------------

* Počítadlo machov Archivované 2006-05-28 na Wayback Machine


|  |  |
| --- | --- |
| Portal | Portál letectvoFyzikálny portál |
**Liešťanský potok** je potok na Záhorí, v severnej časti okresu Myjava. Je to ľavostranný prítok Teplice, meria 3,9 km a je tokom V. rádu.

Pramení v Bielych Karpatoch, v podcelku Žalostinská vrchovina, na severoseverozápadnom svahu Kobylieho vŕšku (628,6 m n. m.) v lokalite Košiare, v blízkosti štátnej hranice s Českom, v nadmorskej výške približne 560 m n. m. Od prameňa tečie na krátkom úseku najprv na západ, potom sa stáča na juhojuhozápad a zľava priberá prítok (393,5 m n. m.) z juhozápadného svahu Kobylieho vŕšku. Následne sa stáča západným smerom, opúšťa územie CHKO Biele Karpaty (ktorým od prameňa tiekol), podteká cestu II. triedy č. 499 i železničnú trať Nové Mesto nad Váhom – Veselí nad Moravou a zľava priberá prítok prameniaci východne od osady Omastovci. Potom tečie západoseverozápadným smerom do osady Lieštie, kde priberá ľavostranný prítok (2,3 km) z juhovýchodného svahu Ostrého vrchu (601,5 m n. m.), pričom sa tento prítok vetví na dve ramená. Napokon už tečie smerom na severozápad, z pravej strany priberá prítok spod Machovej (578,9 m n. m.) v Česku, podteká cestu II. triedy č. 500 a pri osade Miechnovci, severovýchodne od obce Vrbovce, ústi v nadmorskej výške cca 337 m n. m. do Teplice.

| * z
* d
* u
Vodné toky v povodí Teplice (Myjava) |
| --- |
| *Teplica* → *Myjava* → *Morava* → *Dunaj* |
| 
* Bôrik
* Častkovský potok
* Haluzníkov potok
* Jarkovec
* Kratnov
* Liešťanský potok
* Lulovský potok
* Pasecký potok
* Priečny potok
* Rohovský potok
* Roncková
* Rovenský potok
* Rybčiansky potok
* Rybnícky potok (prítok Rovenského potoka)
* Rybnícky potok (prítok Teplice) (ČR)
* **Teplica**
* Valúchovský potok
* Žabí potok

 |
Schematické znázornenie
**Koncepcia Johna von Neumanna** alebo **Von Neumannova architektúra** alebo **Neumannova architektúra** je architektúra počítača, ktorú navrhol John von Neumann so spolupracovníkmi.

V roku 1946 John von Neumann a jeho kolegovia z Princeton Institute for Advanced Studies navrhli nový počítač postavený na týchto pravidlách:

1. Počítač obsahuje operačnú pamäť, ALJ (aritmeticko- logická jednotka), radič, V/V zariadenia (vstupno-výstupné).
2. Predpis pre riešenie úlohy je prevedený do postupnosti inštrukcií.
3. Údaje a inštrukcie sú vyjadrené binárne.
4. Údaje a inštrukcie sa uchovávajú v pamäti na miestach označovaných adresami.
5. Ku zmene poradia inštrukcií sa používajú inštrukcie podmieneného a nepodmieneného skoku.
6. Programom riadené spracovávanie dát prebieha v počítači samočinne.

Štruktúra von Neumannovho IAS počítača je na obrázku. V strede je aritmeticko-logická jednotka (ALJ). Činnosť celého počítača riadi radič. Radič odovzdáva povely operačnej pamäti, ALJ a V/V zariadeniam a späť od nich dostáva stavové hlásenia. Radič číta z operačnej pamäte inštrukcie, tieto dekóduje a prevádza na postupnosť signálov. Dáta číta ALJ z operačnej pamäte alebo zo vstupného zariadenia. ALJ dáta tiež odkladá do pamäte alebo zapisuje na výstupné zariadenia. Von Neumannov počítač IAS je významný preto, že až na malé výnimky je jeho schéma platná dodnes. Ide o zmenu analógového a digitálneho signálu.

Iné projekty
------------

Commons
* Spolupracuj na Commons Commons ponúka multimediálne súbory na tému **Koncepcia Johna von Neumanna**